Kosovë: Aktakuzë për nxitje të veprave terroriste
Prokuroria e Posaçme e Kosovës ngriti të mërkurën akuzë kundër Fitim Lladrovcit, ish i dënuar për pjesëmarrje në luftën e Sirisë.
Prokuroria e Posaçme e Kosovës, ngriti akuzë kundër një shtetasi të Kosovës për shkak të veprës penale “nxitje për kryerjen e veprave terroriste”. Në një njoftim të prokurorisë thuhet se Fitim Lladrovci, “. Sipas prokurorisë ai ka postuar “”. Fitim Lladrovci ishte arrestuar në prill të vitit 2019 për shkak të këtyre veprimeve. Kjo është hera e dytë që ai përballet me drejtësinë. Në janar të vitit 2015 ai ishte dënuar me pesë vjet heqje lirie nën akuzat për organizim dhe pjesëmarrje në grupe terroriste. Në korrik të atij viti Gjykata e Apelit e ndryshoi dënimin në 3 vjet e gjysmë heqje lirie. Disa qindra qytetarë të Kosovës ishin përfshirë në luftën e Sirisë që nga fillimi i saj dhe aktualisht sipas të dhënave të policisë në zonat e konfliktit janë 30 luftëtarë, 49 gra dhe tetë fëmijë. Në muajin prill të këtij viti, 110 persona u kthyen në Kosovë në një operacion të qeverisë me mbështetjen e Shteteve të Bashkuara. Nga të kthyerit, 32 janë gra, 74 fëmijë dhe 4 burra. Menjëherë pas kthimit burrat u dërguan në burg, ndërsa autoritetet filluan hetimet ndaj 32 grave. Tashmë disa prej tyre janë nën aktakuzë dhe të paktën njëra është dënuar me kusht.